cyanic-selkie/wikianc huggingface dataset:
Half Japanese
Sonic Youth ir amerikāņu rokgrupa no Uniontowns, Mērilendas. Tā ir izveidota 1975. gadā. Pašlaik grupas sastāvā spēlē Jad Fair (vokāls, elektriskā ģitāra), David Fair (vokāls, elektriskā ģitāra), Jason Willett (vokāls, elektriskā ģitāra), Gilles Reider (bungas), John Sluggett (basģitāra, elektriskā ģitāra).
Grupa agrīnajos darbības gados tika asociēta ar Ņujorkas No Wave mākslas kustību. Tā tiek arī uzskatīta par viena no pirmajām ASV trokšņu roka grupām.
Half Japanese ir ietekmējušies no ļoti dažādiem mūziķiem, tai skaitā avangarda mūzikas komponista The Shaggs un protopanka mūziķes Jonathan Richman. Grupa ir pārņēmusi hārdkora do it yourself ētikas sistēmu.
You're Not You
You're Not You ir 2014. gada drāma, kuras režisors ir Džordžs S. Volds. Galvenās lomas atveido Hilarija Svonka, Emmija Rosama, Džošua Diamels, Loreta Devaina, Ali Lārtere un Džeisons Riters. Filmas pirmizrāde notika.
Keita ir pianiste, kurai tiek diagnosticēta amiotrofā laterālā skleroze. Beka ir koledžas studente, kurai patīk ballītes. Beka, par spīti savam raksturam, kļūst par Keitas aprūpētāju, un drīz vien abas kļūst ļoti tuvas.
Pavīķe
Pavīķe jeb strauta pavīķe (Alburnoides bipunctatus) ir karpu dzimtas (Cyprinidae) saldūdens zivs, kas sastopama Eiropā, Rietumāzijā un Centrālāzijā.
Izplatība
Pavīķe sastopama Eiropā, sākot ar Franciju, no Luāras uz austrumiem. Tā mājo gandrīz visās upēs, kas ietek Baltijass un Ziemeļu jūras dienviddaļā, kā arī Melnās, Azovas un Kaspijas jūras upju baseinos. Pavīķe ir plaši izplatīta Volgas, Kūras baseinos un Irānas upēs. Vidusjūras reģionā pavīķe mājo tikai Ronas baseinā un dažās nelielās upītēs no Provansas (Francijā) līdz Dženovai (Itālijā), arī Grieķijā un Albānijā, Aojas baseinā. Rietumāzijā izplatības areāls aptver Marmora jūras baseinu Anatolijas rietumos līdz Menderesas, Eifratas un Tigras upju baseiniem. Arāla jūras baseinā pavīķe mājo Amudarjas augštecē un Karakuma kanālā.
Latvijā
Latvijā pavīķe sastopama daudzās upēs. Ezeros un jūras piekrastē nav konstatēta.
Izskats
Pavīķe ir neliela saldūdens zivs. Tās garums var sasniegt 18,5 cm, svars 40 g, lai gan parasti tās garums ir apmēram 9 cm. Latvijā pavīķe izaug līdz 9 cm garumam, sasniedzot 16 g masu. Ķermenis pavīķei samērā augsts, no sāniem saplacināts. Mute vērsta uz priekšu. Mugura brūngani zaļa, sāni un vēders sudrabaini. Vēdera spuras un anālā spura pirms nārsta kļūst sārtas. Sānu līnijai abās pusēs melni punkti, kas rada iespaidu par divām tumšām sānu joslām. Zvīņas smalkas, un uz sānu līnijas ir 44—54 zvīņas. Rīkles zobi gludi, sakārtoti divās rindās. Kopumā pavīķe ir ļoti līdzīga vīķei, bet ir par to platāka, ar izteiktāku muguras liekumu, arī galva proporcionāli masīvāka.
Uzvedība un barība
Pavīķe (jebkurā vecuma grupā) uzturas nelielos baros ūdens augšējos slāņos un mājo avotos un nelielās upēs ar skābekli bagātā ūdenī. Labprāt uzturas straujās, pat krāčainās vietās, lai arī to var novērot upēs ar mierīgu straumi. Pavīķe barojas ar zooplanktonu, bentosu, kukaiņu kāpuriem, ūdenī iekritušiem kukaiņiem, vēžveidīgajiem un kramaļģēm. Reizēm var novērot pavīķi lecam, lai nomedītu zemu lidojošu kukaini.
Vairošanās
Dzimumgatavība pavīķei iestājas 2—3 gadu vecumā, sasniedzot 4—7 cm garumu. Nārsto no aprīļa līdz jūlijam, kad ūdens temperatūra ir 15—24° C. Nārsts notiek nelielās grupās seklās vietās ar grantainu gultni. Auglība 1—8 tūkst. ikru. Raksturīgs porciju nārsts. Ikri ir lipīgi un pielīp pie grunts, to attīstība ilgst 4—6 dienas, atkarībā no ūdens siltuma. Veido hibrīdus ar sapalu. Pavīķe var sasniegt 9 gadu vecumu.
FC Van
FC Van ir Armēnijas futbola klubs no Čarencavānas, kas spēlē Armēnijas Premjerlīgā. Tas ir dibināts 2019. gadā. Mājas spēles aizvada Čarencavāna stadionā.
Melnā sotņa
Melnā sotņa (krievu: Чёрная сотня, melnsimtnieki) ir kopējs apzīmējums galēji labējo organizāciju pārstāvjiem Krievijas Impērijā no 1905. līdz 1917. gadam, kas aizstāvēja krievu nacionālismu ar autokrātijas un pareizticības lozungiem. Melnā sotņa nebija vienota organizācija, bet sastāvēja no dažādām grupām.
Vēsture
Pirmā melnsimtnieku organizācija bija "Krievu sanāksme", kas tika izveidota 1900. gadā. Īpaši aktīvi darbojās no 1905. līdz 1914. gadam. Nozīmīgs finansējuma avots bija privātie ziedojumi. Starp kustības līderiem bija Aleksandrs Dubrovins, Vladimirs Puriškevičs, Nikolajs Markovs un kņazs Konstantīns Šahovskojs.
Melnā sotņa nespēja pārliecināt Krievijas sabiedrību par savu spēju piedāvāt pozitīvu programmu tā laika politiskās ideoloģijas prasībām. Iekšējās nesaskaņas kustībā, skandāli un savstarpējas apsūdzības, iedragāja sabiedrības uzticību kustībai. Neraugoties uz dažiem politiskiem panākumiem, pēc 1905. gada revolūcijas kustībai neizdevās kļūt par monolītu politisku spēku un atrast sabiedrotos daudznacionālajā sabiedrībā. Daži uzskatīja krievu etnisko nacionālismu par draudu Krievijas Impērijai. 1917. gada revolūcijā šai kustībai bija maza loma vai tās nebija vispār. Krievijas pagaidu valdība neuzskatīja nacionālistus par nozīmīgiem konkurentiem un neveica pret tiem ievērojamas represijas.
Pēc Februāra revolūcijas melnā sotņa zaudēja popularitāti, bet pēc Oktobra revolūcijas lielinieki izvērsa pret viņiem stingru teroru. Pilsoņu kara laikā daudzi organizācijas līderi pievienojās baltajiem.
Velke Meziržīči
Velke Meziržīči (cz) ir pilsēta Čehijā, Visočinas apgabala Ždjāras pie Sāzavas apriņķī pie Oslavas upes.
Vēsture
Pilsēta rakstos pirmoreiz minēta 1236. gadā. Tā attīstījās ap gotikas stilā celto pili. Pilsētas tiesības no 1408. gada. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Līdz Otrajam pasaules karam pilsētā eksistēja ebreju kopiena. Kopš 1993. gada — Čehijā.
Ekonomika
Pie pilsētas atrodas dāņu kompānijas NKT Holding kabeļu rūpnīca.
Cilvēki
Velke Meziržīči ir psihiatra Arnolda Pika (Arnold Pick, 1851 – 1924) dzimtā pilsēta.
Valdis Rūja
Valdis Rūja, īstajā vārdā Valdis Kriķis (dzimis, miris ) bija latviešu dzejnieks, Rakstnieku Savienības biedrs (1956).
Dzīvesgājums
1962. gadā Valdi Rūju iecēla par Drāmas teātra direktoru, 1965. gadā par Operas un baleta teātra direktoru, 1967. gadā par kultūras nama "Ziemeļblāzma" direktoru. No 1969. līdz 1988. gadam viņš bija izdevniecības "Liesma" redaktors.
Pēc 2000. gada izdeva memuāru grāmatas "Kas to Rīgu dimdināja?" (2000) un "Ozoli vēl Latvijā" (2001).
Miris 2020. gada 27. septembrī.
Šaržēto konvents
Šaržēto konvents (C!C!) ( - "atbildīgais", no - "nasta, atbildība, amats") ir studentu korporāciju jumta organizācija un augstākais pārvaldes orgāns, kas nosaka to iekšējo sadzīvi un regulē savstarpējās attiecības.
Valdis Rūja
Darbi
Izdotas vairāk nekā 20 Valda Rūjas grāmatas, galvenokārt dzejoļu krājumi. Viņa ienākšana literatūrā Staļina laikā notika laika periodā, kad netika atzīta cilvēka subjektīvo pārdzīvojumu atklāsme un dominēja prasība pēc sociālistiska optimisma. Tādēļ arī Rūjas dzejai tolaik bija patētiski abstrakts raksturs. Īpaša vieta Rūjas daiļradē ir latviešu strēlnieku tēmai.
Šaržēto konvents
Tērbatas Šaržēto Konvents
1834. gadā dibinātajā Tērbatas Šaržēto konventā (Dorpater Chargierten-Convent, C!C!) bija pārstāvētas šādas korporācijas: Curonia (1834—1921), Estonia (1834—1939), Livonia (1834—1939), Fraternitas Rigensis (1834—1921), Ruthenia (1850—1857), Baltica (1850—1856), Fraternitas Academica Dorpatensis (1857—1861), Fraternitas Academica (1881—1891, 1918—1939), Arminia Dorpatensis (1865—1866), Neobaltia (1879—1939), Lettonia (1882—1905), Tarbatonia (1884—1887), Teutonia (1912—1915, 1918), Baltonia (no 1894), vēlāk Fraternitas Pharmaceutica (1932—1939).
1882. gada 10. maijā Tērbatas šaržēto konventā uzņemtā Lettonia 1884. gada II semestrī pirmo reizi prezidēja šaržēto konventā (C!C!). 1905. gada revolūcijas notikumos vācu korporanti piedalījās kazāku pusē, tādējādi radās konflikti starp latviešu un vācu korporācijām, kā rezultātā Lettoniu izslēdza no šaržēto konventa. Tomēr Lettonia bija tiesīga atklāti nēsāt savas krāsas. Pirmā pasaules kara laikā 1915. gadā krāsu valkāšanu noliedza visām korporācijām.
Rīgas Šaržēto Konvents
1871. gadā pie Rīgas Politehnikuma nodibināja Rīgas Šaržēto konventu (Rigaer Chargierten-Convent). Tajā sāktnēji ietilpa Fraternitas Baltica (dib. 1865) un Concordia Rigensis (1869), vēlāk pievienojās Rubonia (1875), Arkonia (1879), Fraternitas Arctica (1880), Selonia (1880), Veletia (1883), Vironia (1900), Talavija (1900). 1902. gadā dibinātā Fraternitas Marcomannia pārcēlās uz Maskavas Universitāti. Pirmā pasaules kara gados visas korporācijas kopā ar Rīgas politehnikumu evakuējās uz Maskavu. Pēc Baltijas provinču vācu okupācijas Pirmā pasaules kara laikā Rīgas Šaržēto konvents 1918. gadā atjaunojās Baltijas Tehniskajā augstskolā.
Pēc Latvijas Augstskolas dibināšanas 1919. gada septembrī latviešu studentu korporāciju biedri kopsapulcē vienojās atsegt krāsas. 1920. gada rudenī pie LU tika nodibināts Prezidiju Konvents P!K!, kas pārņēma Šaržēto Konventa tiesības.
Atjaunošana
2016. gadā pēc konfliktiem ar P!K! divas agrāk Tērbatas un Rīgas C!C! bijušās studentu koprorācijas Lettonia un Talavija nolēma atjaunot Šaržēto konventu, kas tika piereģistrēts Latvijas Biedrību un nodibinājumu reģistrā 2016. gada 23. septembrī. Tā oficiālie darbības mērķi ir biedru sagatavošana nākotnes raženai darbībai tēvzemes labā, labu tikumu sekmēšana studējošo vidē, godaprāta uzturēšana un ieturētas saviesīgas dzīves piekopšana studiju laikā, biedru savstarpējās satiksmes un atbalsta veicināšana.
Mirhoroda
Mirhoroda ir pilsēta Ukrainas ziemeļdaļā, Poltavas apgabalā. Izvietojusies apgabala vidusdaļā Horolas upes krastos 103 km no apgabala centra Poltavas. Mirhorodas rajona centrs. Pilsētas apkaimē dzimis un uzaudzis rakstnieks Nikolajs Gogolis. 26 km no pilsētas atrodas Veliki Soročincu ciems, kurā notiek Gogoļa aprakstītais Soročincu gadatirgus.
Vēsture
Tiek uzskatīts, ka Mirhoroda dibināta ap 12.—13. gadsimtu kā viens no Kijevas Krievzemes robežposteņiem. Atrodoties dažādu tautu saskarsmes vietā, tā tikusi izmantota kā miera sarunu vieta, no kurienes arī cēlies nosaukums. 1575. gadā piešķirtas pilsētas tiesības, bet gadu vēlāk Polijas karalis Stefans Batorijs nozīmēja Mirhorodu par kazaku pulka centru. Kopš 1802. gada apriņķa centrs. Kopš 1912. gada, kad atrasti minerālūdeņu avoti, pilsēta attīstās kā kūrorts.
Žans Pjērs Ženē
Žans Pjērs Ženē (fr, dzimis ) ir franču kinorežisors, scenārists un kinoproducents. Ženē filmās ir apvienota fantāzija, reālisms un zinātniskā fantastika, lai radītu idealizētu realitāti vai piešķirtu nozīmi ikdienišķām situācijām.
Žene kā režisors debitēja ar 1991. gada melno komēdiju "Delikateses", kuru viņš veidoja kopā ar Marku Karo. Abi kopā režisējuši arī filmu La Cité des enfants perdus (1995). Pateicoties savam atzītam darbam šausmu un zinātniskās fantastikas žanrā, Ženē režisēja franšīzes "Svešais" ceturto filmu "Svešie: Atdzimšana" (Alien Resurrection, 1997). Tā kļuva par pirmo un pagaidām vienīgo viņa Holivudas filmu. Lielus panākumus guvis ar savu nākamo filmu, romantisko filmu "Amēlija". 2016. gadā BBC to iekļāva savā 21. gadsimta 100 labāko filmu sarakstā. Par šo filmu viņu nominēja Amerikas Kinoakadēmijas balvai kategorijā "Labākais oriģinālscenārijs".
Vēlāk režisējis filmas "Saderināšanās uz mūžu" (Un long dimanche de fiançailles, 2004), Micmacs (2009), "Spiveta neticamie piedzīvojumi" (The Young and Prodigious T. S. Spivet, 2013) un Bigbug (2022).
Putnuciems
Putnuciems ir Kokneses pilsētas daļa tās ziemeļrietumos, līdz 2021. gadam — ciems Kokneses novada, Kokneses pagastā, Pērses upes labajā krastā, pie autoceļa V920.
Likviditāte
Finansiālais stāvoklis uzņēmumā
Finansiālais stāvoklis nozīmē stabilitāti uzņēmuma sistēmās. Lai izpētītu šo aspektu, var izmantot šāds rādītāju grupas.
Grupas rādītāji.
Likviditātes koeficienti
Likviditātes analīze, kas vērsta uz naudas plūsmu, novērtē uzņēmuma spēju izpildīt savas īstermiņa saistības. Galvenais rādītājs šajā grupā ir tas, cik ātri var pārvērst aktīvus naudā. Ikdienas ekspluatācijas laikā likviditātes vadība parasti tiek sasniegta, izmantojot efektīvu izmantošanu aktīviem. Likviditātes līmenis jāskatās atkarībā no nozares, kurā uzņēmums darbojas.
Lielie uzņēmumi mēdz šo līmeni kontrolēt labāk, salīdzinājumā ar mazākiem uzņēmumiem. Tādējādi tie var saņemt vairāk potenciālos finansējuma avotus. Piekļuve kapitāla tirgiem arī samazina nepieciešamo likviditātes bufera izmēru, salīdzinot ar uzņēmumiem bez šādas piekļuves.
Radītāju interpretācija
Tekošā likviditāte. Šis rādītājs atspoguļo pašreizējos aktīvus (aktīvus, kurus paredzēts patērēt vai pārvērst naudā viena gada laikā).
Augstāka attiecība norāda uz augstāku likviditātes līmeni (proti, lielākas iespējas, lai apmierinātu pašreizējās saistības). Pašreizējā attiecība ar Ātrās koeficients ir konservatīvāka, jo tas ietver tikai likvīdākos apgrozāmos līdzekļus (dažreiz sauc par "ātri aktīvi").Koeficients 1 parāda, ka uzskaites vērtība apgrozāmo līdzekļu ir tieši vienāda ar bilances vērtību pašreizējām saistībām.
Šis skaitlis atspoguļo arī faktu, ka krājumus nevar viegli un ātri pārvērst naudā, turklāt uzņēmums nevar pārdot visu savu krājumu izejvielu, preces un citu summu, kas vienāda ar tā uzskaites vērtību, it īpaši, ja pastāv iekārtas, kuras ir nepieciešams pārdot ātri. Gadījumos, kad krājumi ir nelikvīdi (piemēram, ja zems inventāra apgrozījuma ātrums), ātra likviditāte var būt labāks likviditātes rādītājs par tekošo likviditāti.
Absolūtā likviditāte. Naudas attiecība pret summu tekoša saistību parasti ir uzticams pasākums individuālā uzņēmuma likviditātes krīzes situācijā. Tiek veikti tikai augsti likvīdi īstermiņa ieguldījumi.
Apsardzes intervāla rādītājs. Šis koeficients norāda, cik ilgi uzņēmums var turpināt maksāt savus izdevumus no pieejamajām likvīdiem aktīviem, nesaņemot nekādu papildu naudas plūsmu.
Apsardzes intervālu par summu 50 rādītājs nozīmē, ka uzņēmums var turpināt maksāt savus pamatdarbības izdevumus 50 dienu dēļ strauju aktīvu laikā bez papildu naudas plūsmas.
Lielais Ķīnas mūris (filma)
"Lielais Ķīnas mūris" (zh) ir 2016. gada ķīniešu piedzīvojumu filma. Filmas režisors ir Čžans Imou, scenārija autori Karlo Bernards, Dags Miro un Tonijs Gilrovs. Galvenās lomas atveido Mets Deimons, Jinga Tiāna, Pedro Paskāls, Vilems Defo un Endijs Lau.
Likviditāte
Radītāju interpretācija
Jo augstāks apsardzes intervāls, jo lielāka likviditāte. Ja indekss ir apsardzes intervāla ir ļoti zems, salīdzinot ar līdzīgiem uzņēmumiem, vai, salīdzinot ar paša uzņēmuma vēsturi, analītiķis ir nepieciešams, lai noskaidrotu, vai pietiek naudas plūsma ir pieejama sabiedrībai varētu izpildīt savas saistības.
Lielais Ķīnas mūris (filma)
Filmēšanas process aizsākās Cjindao, Ķīnā. Filmu Ķīnas kinoteātros sāka demonstrēt un tās izplatītājs Ķīnā ir kompānijas Le Vision Pictures un China Film Group Corporation. ASV filmas izplatītājs ir Universal Pictures un pirmizrāde notika.
Likviditāte
Radītāju interpretācija
Finanšu ciklu. Šis skaitlis norāda uz laiku, kas iet no brīža, kad ieguldīt naudu tagad cita veida aktīviem, līdz naudas iekasēšanu no klientiem. Tipisks darbības process ietver iegūšanas krājumu ar kavēšanos, kas rada kreditoriem. Tad uzņēmums pārdod arī krājumus kredītu, kas noved pie debitoru pieaugums. Pēc tam, uzņēmums maksā savus rēķinus par piegādātajām precēm un pakalpojumiem, kā arī saņem maksājumus no klientiem.
Laiks starp skaidrās naudas izmaksām un skaidras naudas iekasēšanu, ir finanšu ciklu. Īsāks cikla norāda uz lielāku likviditāti. Tas nozīmē, ka uzņēmumam ir finansēt krājumus un parādi ir tikai uz īsu laiku.
Ilgāks cikls norāda zemāku likviditāti; Tas nozīmē, ka uzņēmumam ir iespēja finansēt savus krājumus un debitoru parādu ilgākā laika posmā, un tas var novest pie nepieciešamības iegūt papildu līdzekļus veidošanās apgrozāmo kapitālu.
Liptovski Mikulāša
Liptovski Mikulāša ir pilsēta Slovākijas ziemeļos, Žilinas apgabala Liptovski Mikulāšas apriņķī, tradicionālajā Liptovas novadā pie Vāhas upes. Ziemas un vasaras tūrisma centrs - pilsēta liels akvaparks. Netālu no pilsētas - Jasnas slēpošanas kūrorts.
Vēsture
Rakstos pirmoreiz minēta 1286. gadā. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums ir Liptosentmikloša. 1677. gadā Liptovski Mikulāša kļuva par Lipto komitāta centru. 19. gadsimtā pilsēta izveidojās par slovāku nacionālās atdzimšanas centru. 1830. gadā šeit sāka darboties pirmais slovaku teātris. 1848. gadā Liptonski Mikulāšā Ļudovīts Štūrs publicēja dokumentu "Slovaku nācijas prasības". Pēc Pirmā pasaules kara iekļāvās Čehoslovākijā. No 1993. gada - Slovākijas sastāvā.
Cilvēki
Pēc etniskā sastāva vairums pilsētas iedzīvotāju ir slovāki (94,07 %). Pēc reliģiskās piederības - katoļi (34,48 %), nereliģiozi (32,26 %), luterāņi (26,85 %).
1713. gadā Liptovski Mikulāšā ar nāvi tika sodīts slovāku folkloras varonis, laupītājs Jurajs Jānašīks (Juraj Jánošík, 1688-1713).
Liptovski Mikulāša ir dzejnieka Janko Krāļa (Janko Kráľ, 1822-1876), airētāja Mihala Martikāna (Michal Martikán, 1979), inženiera Aurela Stodolas (Aurel Stodola, 1859-1942) un kalnu slēpotājas Petras Vlhovas (Petra Vlhová, 1995) dzimtā pilsēta.
Naukšēnu muiža
Naukšēnu muiža (de) ir muiža Naukšēnos, Valmieras novada Naukšēnu pagastā. Muižas pils pašreizējo izskatu ieguvusi 1843. gadā, būvmeistars Frīdrihs Gotlībs Glēzers. Kompleksā ir arī parks, zirgu stallis, klēts, pulksteņtornis. Valsts aizsargājamais kultūras piemineklis.
Pirms Latvijas okupācijas šeit atradās zēnu audzināšanas iestāde, padomju laikā - arodvidusskola (darbojās līdz 1997. gadam). Pašlaik te atrodas sociālās korekcijas izglītības iestāde "Naukšēni". Iepriekš muižas kompleksā atradās arī Naukšēnu Cilvēkmuzejs.
Robērs Linzeljē
Robērs Linzeljē (fr; dzimis, miris ) bija franču burātājs, divu olimpisko sudraba medaļu ieguvējs 1900. gada vasaras olimpiskajās spēlēs.
Linzeljē 1900. gada Parīzes olimpiskajās spēlēs startēja burāšanas sacensībās. Open klases braucienā viņš nefinišēja, bet līdz 0,5 tonnu laivu klases abos braucienos izcīnīja sudraba medaļas.
Sačini Ranasinghe
Sačini Ranasinghe (en; dzimusi 1994. gadā) ir Šrilankas starptautiskā meistare šahā (2011).
Biogrāfija
Šahu iemācījusies spēlēt Anatolija Karpova šaha klubā Krievijas centrā Šrilankā. Četras reizes uzvarējusi Šrilankas sieviešu šaha čempionātos (2009, 2011, 2012, 2013). 2011. gadā uzvarējusi Āzijas zonas turnīrā šahā sievietēm un izcīnījusi tiesības piedalīties Pasaules šaha čempionātā sievietēm. Piedalījusies 2012. gada Pasaules šaha čempionātā sievietēm pēc izslēgšanas sistēmas Hantimansijskā, kurā 1. kārtā zaudējusi Hou Jifaņai.
Pārstāvējusi Šrilanku lielākajos komandu šaha turnīros:
Adnans Januzajs
Adnans Januzajs (sq; dzimis ) ir Kosovas albāņu izcelsmes Beļģijas futbolists, uzbrucējs, Beļģijas futbola izlases dalībnieks. Kopš 2022. gada spēlē La Liga kluba Sevilla sastāvā.
Beļģijas izlases sastāvā ir spēlējis 2018. gada FIFA Pasaules kausā. Savus pirmos vārtus Januzajs guva 2018. gada Pasaules kausa spēlē pret Angliju.
Sasnieugmi
Manchester United
Izmeklētājs Caps
Izmeklētājs Caps ir Rīgas Kinostudijas leļļu filmu seriāla tēls, kuru radījuši režisors Arvīds Noriņš un scenāristi Andrejs Skailis un Aloizs Brenčs. No 1976. līdz 1981. gadam uzņemtas piecas leļļu filmas par Capu. Sākot no 3. sērijas, seriālu ierunājis aktieris Edgars Liepiņš.
Sērijas
Seriālam uzņemtas piecas sērijas:
1. sērija "Caps meklē" (1976)
Režisors Arvīds Noriņš, scenārija autori Aloizs Brenčs un Andrejs Skailis, operators Pēteris Trups, mākslinieks Ģedimins Kotello, mūzikas autors Ģederts Ramans. Izmeklētājs Caps palīdz ugunsdzēsēju brigādei atklāt pazudušās ugunsdzēsēju automašīnas noslēpumu, kura, kā izrādās, devusies glābt mežu no dedzinātājiem Leonardiņa un Vilibaldiņa.
2. sērija "Caps meklē atkal" (1977)
Režisors A. Noriņš, scenārija autors A. Skailis, operators P. Trups, mākslinieks Ģ. Kotello, mūzikas autors Romualds Kalsons. Caps palīdz atrast pazudušās Leonardiņa bikses, kuras, kā izrādās, nozaguši dzīvnieki, tā atriebjoties zēnam par pāridarījumiem.
3. sērija "Caps cīnās" (1979)
Režisors A. Noriņš, scenārija autors A. Skailis, operators P. Trups, mākslinieks Ģ. Kotello, mūzikas autors R. Kalsons. Leonardiņa tētis ziņo Capam, ka pilsētā parādījušies ērmi - krīta zīmējumi uz namu sienām ir atdzīvojušies. Caps atklāj, kurš tos zīmē, un atbrīvo pilsētu no ērmiem.
4. sērija "Caps ģībst" (1980)
Režisors A. Noriņš, scenārija autors A. Skailis, operators P. Trups, mākslinieks Ģ. Kotello, mūzikas autors R. Kalsons. Kad Leonardiņš un Vilibaldiņš neierodas uz pusdienām, viņu vecāki lūdz Capu atrast zēnus. Kad tie atrasti, abi paģībst. Caps noskaidro, ka abi zēni paģībuši no smēķēšanas, un arī pats nokļūst slimnīcā.
5. sērija "Caps un neredzamais" (1981)
Režisors A. Noriņš, scenārija autors A. Skailis, operators P. Trups, mākslinieks Ģ. Kotello, mūzikas autors R. Kalsons. Divu pensionāru dzīvi traucē neredzams ļaundaris, kas regulāri zvana pie viņu dzīvokļa durvīm. Caps sākotnēji tur aizdomās neredzamu ziloni, taču beigās izrādās, ka vainīgie atkal ir Leonardiņš un Vilibaldiņš.
Džeina Adamsa
Džeina Adamsa (en, dzimusi, mirusi ) bija amerikāņu sociālā darbiniece, pacifiste un sieviešu tiesību aizstāve. 1931. gada Nobela miera prēmijas ieguvēja. Nodibināja ASV pirmo settlement house (Hull House Čikāgā), kas bija paredzēta nabadzīgo sabiedrības locekļu integrācijai sabiedrībā. Viena no "Amerikas Pilsoņu brīvību savienības" (American Civil Liberties Union, ACLU) dibinātājiem.
Zemeņu iela (Jūrmala)
Zemeņu iela ir iela Jūrmalā, kas atrodas Mellužu apkaimē. Zemeņu iela sākas krustojumā ar Kalēju ielu un beidzas krustojumā ar Valtera prospektu. Kopējais ielas garums ir 1870 metri, tā ir klāta ar asfalta segumu. Zemeņu ielā satiksmes kustība vienā joslā un tai ir vienvirziena posms, kas sākas no Dārzu ielas līdz Valtera prospektam. Ielā ir savrupmāju un vasarnīcu apbūve.
Ielu savienojumi
Zemeņu iela ir savienota ar šādām ielām:
Mārupes SC
Mārupes SC ir Latvijas futbola klubs no Mārupes novada, kas apvieno Mārupes sporta centra bērnu un jauniešu futbola akadēmiju, kā arī pieaugušo vīriešu futbola komandu "Mārupes futbols". Komanda ir Mārupē dzīvojošu iedzīvotāju apvienība, kuras mērķis nodrošināt futbola pieejamību, pārstāvēt savu novadu Latvijas čempionātos un attīstīt vietējo futbolu.
Mājvieta
Jaunmārupes pamatskolas stadions (Īvju iela 5/7, Jaunmārupe, Mārupes novads).
Vēsture
2022. gadā “Mārupes SC” spēlēja šādos turnīros:
Stadio Carlo Castellani
Stadio Carlo Castellani ir futbola stadions Empoli, Itālijā. Stadionā ir 16 284 skatītāju vietas. Šeit savas mājas spēles aizvada Itālijas Serie A līgas komanda Empoli FC. Stadions tika atvērts 1965. gadā.
Nenoteiksme
Nenoteiksme ir darbības vārda sākuma forma, kas darbību, procesu vai stāvokli tikai nosauc, bet nenorāda uz laiku, personu un skaitli. Darbības vārds nenoteiksmē atbild uz jautājumu ko darīt?. Pēc nozīmes un formas darbības vārdi latviešu valodā ir tieši - nenoteiksmē galotne -t un atgriezeniski - nenoteiksmē galotne -ties. Nenoteiksme uzskatāma par darbības vārda pamatformu, to pretstata visām pārējām darbības vārda formām.
Vadims Moisejenko
Vadims Moisejenko (ru; dzimis ) ir Krievijas starptautiskais lielmeistars šahā (2018).
Biogrāfija
Šahu sācis spēlēt piecu gadu vecumā. Vologdas šaha skolas audzēknis. 2001. gadā ieņēmis otro vietu Krievijas jauniešu šaha čempionātā U8 vecuma grupā aiz Darjas Pustovoitovas. Nākamajos gados ar šahu nodarbojies neregulāri, tomēr 2012. gadā Prāgā pārstāvējis Krieviju Eiropas jauniešu šaha čempionātā U18 vecuma grupā, kurā kļuvis par uzvarētāju. 2012. gadā sācis arī studēt Sanktpēterburgā un šaham atlicis mazāk laika. Sekmīgi piedalījies Somijas starptautiskajos šaha turnīros Heart of Finland, kuros 2014. gadā bijis trešais, 2016. gadā uzvarējis, bet 2017. gadā ieņēmis otro vietu. 2016. gadā bijis otrais Krievijas studentu šaha čempionātā, kā arī izcīnījis trešo vietu Krievijas čempionātā ātrajā šahā. 2017. gadā Kazaņā uzvarējis Rašida Nežmetdinova memoriālā.
Par panākumiem turnīros FIDE 2013. gadā Moisejenko piešķīrusi starptautiskā meistara (IM), bet 2018. gadā - starptautiskā lielmeistara (GM) nosaukumu. Kopš 2016. gada strādā arī par jaunatnes šaha treneri.
Kulvas seņūnija
Kulvas seņūnija ir seņūnija Lietuvā, Kauņas apriņķa Jonavas rajona pašvaldībā, tās rietumos. Seņūnija sastāv no 7 seņūnaitijām, tajā ir 38 ciemi.
Egons Dombrovskis
Egons Dombrovskis (dzimis 1972. gada 2. martā Rīgā) ir latviešu aktieris.
Mācījies Liepājas teātra 4. studijā (1990—1993). Piedalījies Jaunā Rīgas teātra un Dailes teātra izrādēs. No 2004. gada līdz 2023. gadam bijis Liepājas teātra aktieris. Kopš 2023. gada Latvijas Nacionālā teātra aktieris.
Ieguvis "Spēlmaņu nakts" balvu kategorijā "Gada aktieris" (2007, 2016). Apbalvots ar Harija Liepiņa balvu (2015), kā arī Liepājas Kultūras balvu (2014). Vadījis kinofestivāla Lielais Kristaps ceremonijas.
Attēlojis lomas tādās filmās, kā "Kroņa numurs" (1986), "Gaismas zīmes" (2010), "Nameja gredzens" (2018), "Kino un mēs" (2020).
Skābēti kāposti
Skābēti kāposti ir smalki sagriezti, neapstrādāti kāposti, kas ir skābēti ar dažāda veida pienskābes baktērijām. Skābēti kāposti ir izplatīti vairāku Austrumeiropas un Centrāleiropas valstu virtuvēs, raksturīgi arī Latvijai. No skābētiem kāpostiem gatavo arī citus ēdienus, piemēram, skābu kāpostu zupu, vai arī tos sautē, iegūstot bigosu un citus ēdienus.
Austrumu virtuvē līdzīgs pārtikas produkts ir kimči.
Kanādas sieviešu futbola izlase
Kanādas sieviešu futbola izlase ir nacionālā sieviešu futbola komanda, kas pārstāv Kanādu starptautiskās futbola sacensībās. Izlasi pārvalda Kanādas Futbola asociācija.
Aizvēsturiskie pāļu mājokļi Alpos
Aizvēsturiskie pāļu mājokļi Alpos (en) ir 274,2 ha liels UNESCO Pasaules mantojuma objekts, kas sastāv no 111 atsevišķām aizvēsturisko apmetņu paliekām Alpu reģiona 6 valstīs. Apmetnes tiek datētas ar laiku no 5. gadsimta p.m.ē. līdz 500. gadam p.m.ē. un parasti atrodas ezeru, upju vai purvu krastos. No 111 objektiem 56 atrodas Šveicē, 19 — Itālijā, 18 — Vācijā, 11 — Francijā, 5 — Austrijā, bet 2 — Slovēnijā. Tikai dažos no objektiem veikti arheoloģiskie izrakumi.
Kanādas sieviešu futbola izlase
FIFA Pasaules kausa finālturnīrā izlase ir spelējusi astoņas reizes. Lielākais sasniegums ir 2003. gadā izcīnītā 4. vieta. Kanāda rīkoja 2015. gada Pasaules kausu sievietēm, tajā izlase sasniedza ceturtdaļfinālu. Vasaras olimpiskajās spēlēs izlase ir spēlējusi četras reizes. kļuva par olimpiskajām čempionēm. Divas reizes ir izcīnījusi trešo vietu (2012, 2016). Komanda ir divas reizes (1998. un 2010. gadā) uzvarējusi CONCACAF čempionātā.
2023. gada jūnijā FIFA Pasaules rangā sievietēm izlase bija 7. vietā.
BlackBerry
BlackBerry bija viedtālruņu zīmols un ar to saistīti mobilie pakalpojumi un iekārtas. Sākotnēji no 1999. līdz 2016. gadam viedtālruņu līniju izstrādāja un ražoja Kanādas uzņēmums BlackBerry Limited (iepriekš zināms kā Research In Motion jeb RIM), bet pēc tam licences sadalīja starp dažādiem uzņēmumiem.
Uzņēmums BlackBerry, kas specializējas drošos sakaros un mobilo ierīču produktivitātē, savulaik bija labi pazīstams ar tastatūrām lielākajai daļai sava zīmola ierīču un programmatūras pakalpojumiem, kas darbojās caur pašu serveriem. Kompānijai 2011. gada septembrī visā pasaulē bija 85 miljoni BlackBerry lietotāju. Tomēr BlackBerry zaudēja savu dominējošo stāvokli tirgū Android un iOS platformu panākumu dēļ; tā lietotāju skaits 2016. gada martā samazinājās līdz 23 miljoniem, kas bija kritums par gandrīz trim ceturtdaļām.
uzņēmums BlackBerry Limited paziņoja, ka pārtrauks savu BlackBerry ierīču projektēšanu, lai piešķirtu projektēšanas, ražošanas un tirdzniecības licences partneriem. Sākotnējie licences turētāji bija BB Merah Putih Indonēzijas tirgum, Optiemus Infracom Dienvidāzijas tirgum un BlackBerry Mobile (TCL Technology komerczīmols) visiem pārējiem tirgiem.
Vēsturiski BlackBerry ierīcēs izmantoja patentētu operētājsistēmu, kas zināma kā BlackBerry OS, ko izstrādāja BlackBerry Limited. 2013. gadā BlackBerry iepazīstināja ar BlackBerry 10, kas bija būtisks platformas uzlabojums, kura pamatā ir QNX operētājsistēma. BlackBerry 10 bija paredzēts, lai aizstātu novecojošo BlackBerry OS platformu ar jaunu sistēmu, kas vairāk atbilst Android un iOS platformu lietotāju pieredzei. 2015. gadā, sākot ar BlackBerry Priv, BlackBerry sāka ražot Android viedtālruņus.
2023. gadā izdota Meta Džonsona režisētā biogrāfiska komēdijdrāmas filma BlackBerry par viedtālruņu straujo izaugsmi un katastrofisko postu.
Laimes vēlējums
"Laimes vēlējums" jeb "Daudz baltu dieniņu" ir dziesma, kuru Latvijā bieži dzied, lai sveiktu personu dzimšanas dienā. Dziesmu sacerējis Jēkabs Graubiņš 1935. gada 30. decembrī.
Heinrihs fon Kleists
Bernds Heinrihs Vilhelms fon Kleists (de; dzimis, miris ) bija 19. gadsimta sākuma romantisma stila vācu dramaturgs un rakstnieks. Ar savām lugām ietekmējis Vācijas un Francijas reālisma, ekspresionisma, nacionālisma un eksisteniālisma attīstību. Pamezdams militāro karjeru, bet vēlāk - studijas universitātē, Kleists devās uz Parīzi, pēc tam - uz Šveici, kur 1803. gadā publicēja savu pirmo darbu - traģēdiju Die Familie Schroffenstein. Vēlāk dzīvoja Kēnigsbergā, Drēzdenē un Berlīnē. Vīlies dzīvē, vienojās ar neglābjami slimu sievieti Henrieti Fogeli, ka nogalinās to, pēc tam izdarot pašnāvību, ko 1811. gadā realizēja Berlīnes pievārtē.
Ļubaņa
Ļubaņa var būt:
Skat. arī Lubaņa, Lubāna
Delikateses (filma)
"Delikateses" (fr) ir 1991. gada Francijas zinātniskās fantastikas melnās komēdijas filma, kuras režisori ir Žans Pjērs Ženē un Marks Karo. Filmā galvenās lomas atveido Dominiks Pinons, Žans Klods Dreifūss un Marija Lora Diņaka.
Barševski
Barševski, arī Baršauski, ir ciems Aglonas novada Šķeltovas pagastā. Izvietojies pagasta dienvidu daļā 4 km no pagasta centra Šķeltovas, 18 km no novada centra Aglonas un 267 km no Rīgas.
Delikateses (filma)
Filma ir sirreāla melnā komēdija, kuras darbība norisinās postapokaliptiskā daudzdzīvokļu ēkā, kurā tās saimnieks izmanto cilvēka gaļu, lai pabarotu iedzīvotājus.
Filmas "Delikateses" pirmizrāde notika. Filma saņēma pozitīvas kritiķu atsauksmes.
Barševski
Apdzīvotā vieta izvietojusies nomaļus no vietējas nozīmes autoceļiem.
Kvenkas katedrāle
Svētās Marijas un Svētā Juliāna katedrāle (es) jeb Kvenkas katedrāle (es) ir 12. gadsimta Romas katoļu katedrāle, kas atrodas Spānijas pilsētā Kvenkā. Viena senākajām gotiskajām baznīcām Spānijā.
1177. gadā Kastīlijas karalis Alfonso VIII padzina maurus no Kvenkas. 1196. gadā uz mošejas pamatiem tika sākta katedrāles būvniecība, kas tika pabeigta 1257. gadā. Tomēr katedrāles pārbūve turpinājās arī turpmākajos gadsimtos. Tā tika pārbūvēta 15., 16., un 17. gadsimtos. 20. gadsimta sākumā tika daļēji rekonstruēta fasāde, jo 1902. gadā sabruka zvanu tornis (giraldo).
Vitolds Pileckis
Vitolds Pileckis (pl; dzimis, miris ), bija poļu Otrā pasaules kara kavalērijas virsnieks, izlūkošanas aģents un pretošanās kustības vadītājs.
Agrīnie gadi
Vitolds Pileckis dzimis 1901. gada 13. maijā Oloņecas pilsētā, Karēlijā, Krievijas Impērijā. Viņš bija dižciltīgas dzimtas (šļahtas) pēctecis. Viņa senči no savām mājām Lietuvā bija deportēti uz Krieviju par piedalīšanos Janvāra sacelšanās (1863—1864). Vitolds bija viens no pieciem meža inspektora Juliana Pilecka un Ludvikas Osjecimskas bērniem.
1910. gadā Vitolds kopā ar māti, brāļiem un māsām pārcēlās uz Viļņu, bet tēvs palika Oloņecā. Viļņā Pileckis apmeklēja vietējo skolu un pievienojās pagrīdes Polijas skautu un gaidu asociācijai (Związek Harcerstwa Polskiego, ZHP). 1916. gadā māte Pilecki nosūtīja uz skolu Krievijas pilsētā Orlā, kur viņš mācījās ģimnāzijā, kā arī nodibināja tajā ZHP vietējo nodaļu.
Poļu—padomju karš
1918. gadā pēc Krievijas revolūcijas un Centrālo lielvalstu sakāves Pirmajā pasaules karā Pileckis atgriezās Viļņā (tolaik neatkarību atguvušās Polijas Otrās Republikas sastāvā) un pievienojās Lietuvas un Baltkrievijas pašaizsardzības milicijas ZHP sekcijai — paramilitāram formējumam, kas darbojās Baltās kustības ģenerāļa Vladislava Vejko vadībā. Milicija atbruņoja atkāpušos vācu karaspēku un ieņēma pozīcijas, lai aizsargātu pilsētu no draudošā Sarkanās armijas uzbrukuma. Tomēr 1919. gada 5. janvārī Viļņa krita boļševiku spēku rokās, un Pileckis un viņa vienība uzsāka partizānu karu, bet vēlāk atkāpās uz Bjalistoku, kur Pileckis iestājās Polijas jaunizveidotajā Brīvprātīgo armijā kā ierindnieks. Viņš piedalījās Poļu—padomju karā no 1919. līdz 1921. gadam.
Otrais pasaules karš
1939. gadā piedalījās Polijas kampaņā, aizsardzībā pret vācu iebrukumu. Neilgi pēc tam pievienojās Polijas pretestības kustībai, līdzdibinot Polijas slepenās armijas pretošanās kustību.
1940. gadā Pileckis brīvprātīgi veica bīstamu uzdevumu — ļāva vāciešiem sevi sagūstīt, lai iefiltrētos Aušvicas koncentrācijas nometnē. Aušvicā viņš organizēja pretošanās kustību, kurā iesaistījās simtiem ieslodzīto. Pileckis slepeni sastādīja ziņojumus, kuros sīki izklāstīja vāciešu zvērības nometnē. Ziņojumi slepeni tika izvesti uz pretošanās organizācijas Armia Krajowa štābu un nodoti arī Rietumu sabiedrotajiem. Pēc bēgšanas no Aušvicas Pileckis piedalījās Varšavas sacelšanās cīņās 1944. gada augustā—oktobrī. Pēc tās apspiešanas viņš tika internēts Vācijas karagūstekņu nometnē.
Pēckara periods
Kad Polijā varu pārņēma komunisti, Pileckis palika uzticīgs Londonā bāzētajai Polijas trimdas valdībai. 1945. gadā viņš atgriezās Polijā, lai ziņotu trimdas valdībai par situāciju Polijā. Pirms atgriešanās Pileckis uzrakstīja "Vitolda ziņojumu" par savu Aušvicas pieredzi, paredzot, ka Polijas jaunās komunistiskās varas iestādes viņu varētu nogalināt. 1947. gadā slepenpolicija viņu arestēja saistībā ar apsūdzībām par darbu "ārvalstu imperiālisma" labā, viņš tika spīdzināts un pēc tam tiesāts paraugprāvā. 1948. gada 25. maijā Pileckim tika izpildīts nāvessods.
Pilecka paveiktais Aušvicā bija neērts temats Polijas komunistiskajai varai, vairākus gadu desmitus lielākoties palika nezināms. Viens no pirmajiem informāciju par Pilecka misiju Aušvicā sniedza poļu vēsturnieks Juzefs Garlinskis (bijušais Aušvicas ieslodzītais, kurš pēc kara emigrēja uz Lielbritāniju) savā grāmatā "Cīņa Aušvicā: Pretošanās kustība koncentrācijas nometnē" (1975). Turpmākajos gados parādījās vairākas monogrāfijas, īpaši pēc komunisma sabrukuma Polijā, kas sekmēja Pilecka dzīves izpēti.
Roxen
Larisa Roksana Džurdžu (ro, dzimusi Klužā-Napokā), plašāk pazīstama ar pseidonīmu Roxen, ir rumāņu dziedātāja. Viņa piedalījās, pārstāvot Rumāniju, 2021. gada Eirovīzijas dziesmu konkursā Roterdamā, Nīderlandē ar dziesmu Amnesia. No sava pusfināla viņa nekvalificējās finālam.
Biogrāfija
Dzimusi Klužā-Napokā, Rumānijā. Jau 7 gadu vecumā viņa atklāja savu aizraušanos ar mūziku. Mazotnē viņa arī piedalījās dziedāšanas un klavierspēles nodarbībās.
Mūzikas karjera
Pēc līguma parakstīšanas ar mūzikas ierakstu kompāniju Global Records viņa piedalījās rumāņu producenta Sickotoy dziesmā You Don't Love Me 2019. gada augustā. Dziesma ieguva lielu popularitāti Rumānijā, kā arī tika atskaņota vairākās radiostacijās Eiropā un ASV. Tā paša gada novembrī viņa izlaida savu debijas singlu Ce-ți cântă dragostea, kas iekļuva rumāņu mūzikas topu augšgalā. Mūzikas kritiķi ir norādījuši, ka dziedātājas galvenais stils ir dīphausmūzika, un ir salīdzinājuši viņas mūzikas stilu ar Billiju Ailišu un Dua Lipu, tomēr Roxen pati ir atzinusi, ka viņas viena no galvenajām iedvesmas figūrām ir Beyoncé.
Eirovīzijas dziesmu konkurss
Rumānijas pārraidītājs TVR paziņoja, ka Rumāniju 2020. gada Eirovīzijas dziesmu konkursā Roterdamā, Nīderlandē pārstāvēs Roxen, kas tika izvēlēta sadarbībā ar mūzikas ierakstu kompaniju Global Records. Tika nolemts veidot nacionālo atlasi Selecția Națională 2020, kurā tiktu izvēlēta viena no piecām dziedātājas dziesmām. Visas atlases dziesmas — Alcohol You, Beautiful Disaster, Cherry Red, Colors un Storm — kopā ar mūzikas video tika izlaistas. Atlases finālā uzvarēja dziesma Alcohol You, kas bija plānota kā dziedātājas Eirovīzijas dziesma, taču  konkurss tika atcelts COVID-19 pandēmijas dēļ.
tika paziņots, ka Roxen atgriezīsies pārstāvēt Rumāniju 2021. gada Eirovīzijas dziesmu konkursā Roterdamā, Nīderlandē. Sākotnēji pārraidītājs TVR bija plānojis un vēlējies, ka konkursā varēs piedalīties ar jau izvēlēto dziesmu Alcohol You, taču Eirovīzijas rīkotājs EBU to neatļāva. 2020. gadā starp abiem konkursiem viņa izlaida singlus Spune-mi, kas iekļuva Rumānijas topu augšgalos, un Wonderland, kas tapa sadarbībā ar 2009. gada Eirovīzijas dziesmu konkursa uzvarētāju Aleksandru Ribaku, kā arī How to Break a Heart. tika izlaista Roxen 2021. gada konkursa dziesma Amnesia, kura tika izvēlēta ar profesionālas žūrijas palīdzību. Konkursa pusfinālā viņa nekvalificējās finālam.
Nova Odesa
Nova Odesa (uk) ir pilsēta Ukrainas dienvidos, Mikolajivas apgabala Mikolajivas rajonā. Izvietojusies apgabala vidusdaļā Dienvidu Bugas kreisajā krastā 43 km no apgabala centra Mikolajivas.
Frankija
Frankija (de) jeb Frankonija (la) ir vēsturisks reģions Vācijas vidienē. Nosaukums cēlies no senajiem frankiem, kuru valodas paliekas saglabājušās austrumfranku dialektos. Šaurākā nozīmē reģionam tiek pieskaitīta mūsdienu Bavārijas brīvvalsts ziemeļdaļa.
Vēsture
Pēc Karolingu dinastijas izbeigšanās franku hercogu Konrādu I 911. gadā ievēlēja par Vācijas karalistes valdnieku, bet par franku hercogu kļuva viņa brālis Eberhards. No Frankijas hercogiem radās Saliešu dinastija, kuras četri pārstāvji no 1024. līdz 1125. gadam bija Vācijas karaļi un Svētās Romas impērijas ķeizari. Heinrihs V Salietis atjaunoja Frankijas hercogisti savā pakļautībā. 13. gadsimtā Frankijas hercogiste sadalījās daudzās sīkākās valstīs. Napoleona karu laikā to pievienoja 1806. gadā nodibinātajai Bavārijas karalistei.
Erchercogs Oto
Erchercogs Oto Francis Jozefs Kārlis Ludvigs Marija (de; dzimis, miris ) bija Austrijas erchercogs, imperatora Franča Jozefa I brāļadēls un Austroungārijas pēdējā imperatora Kārļa I tēvs.
Bija pazīstams kā vieglas uzvedības persona un vairākkārt iesaistījās dažādos skandālos, atsvešinoties no galma. Miris no sifilisa.
Ronnebī lidosta
Ronnebī lidosta (sv) ir starptautiska lidosta Zviedrijas dienvidos starp Karlkrūnu un Karlshamnu.
Neskaitot čārterlidojumus, lidostā regulārus pasažieru aviopārvadājumus 2020. gadā nodrošināja aviosabiedrības Air Leap un Scandinavian Airlines uz Stokholmu.
Limbažu slimnīca
Limbažu slimnīca ir pirmā līmeņa slimnīca, kas atrodas Klostera ielā 3 Limbažos. Slimnīcā darbojas uzņemšanas nodaļa, dienas stacionārs, kā arī poliklīnika Klostera ielā 6A, diagnostiskie kabineti un laboratorija.
Vēsture
1392. gadā līdzās Limbažu pilsētai uzcēla slimnīcu spitālīgo, bet 100 gadus vēlāk - arī venerisko slimību ārstēšanai. Slimniekus apkopušas Sv. Annas sieviešu klostera mūķenes. Pilsētā darbojās arī franciskāņu klosteris. Limbažu slimnīca ar 20 gultām un nespējinieku nams izveidoti 1861. gadā.
Pirms Pirmā pasaules kara pilsētas slimnīca atradās P. Zeiberta namā Parka ielā 7. 1928. gadā Limbažu pilsētas slimnīcu ar 30 gultas vietām iekārtoja namā Dārza ielā 10, 1935. gadā atklāja bakterioloģisko labaratoriju. Limbažu pilsētas un apkārtnes veselības aizsardzības savienības slimnīcas ēka celta funkcionālisma stilā 1936. gadā pēc arhitekta Aleksandra Klinklāva projekta. Darbu slimnīca uzsāka 1937. gada novembrī, tajā bija 53 vietas - terapijas, ķirurģijas, dzemdību, ginekoloģijas un lipīgo slimību nodaļās. Pēc mēneša slimnīca nopirka tolaik labāko rentgena aparātu, darbojās arī ķīmiski-bakterioloģiskā laboratorija. Pirmais slimnīcas direktors bija Juris Paegle (1900-1964), kuru gadu vēlāk nomainīja Juris Jerums (1907-1980).
Pēc Otrā pasaules kara 1947. gadā Limbažu pilsētas slimnīcu pārdēvēja par Limbažu apriņķa slimnīcu, 1949. gadā par Limbažu rajona slimnīcu, 1958. gadā par Limbažu rajona apvienoto slimnīcu, 1962. gadā par Limbažu zonālo slimnīcu, 1967. gadā par Limbažu rajona centrālo slimnīcu. 1994. gadā tā atguva Limbažu slimnīcas nosaukumu. No 1997. gada tā bija Limbažu rajona pašvaldības uzņēmums bezpeļņas organizācija "Limbažu slimnīca", kurai 1998. gadā pievienoja Limbažu rajona poliklīniku. 2004. gadā to pārdēvēja par SIA „Limbažu slimnīca”, kas darbojās kā daudzprofilu lokālā slimnīca. 2009. gadā slimnīcu reformas gaitā slēdza visas stacionāra nodaļas.
Anita Liepiņa
Anita Liepiņa (dzimusi Anita Stūrīte Talsos) ir bijusī Latvijas vieglatlēte, startējusi soļošanas sacensībās un garo distanču skriešanā. Pēc aktīvās vieglatlētikas karjeras beigām nodarbojas arī ar orientēšanās sportu un rogainingu, kur sasniegusi augstus rezultātus.
Arī viņas vīrs Modris Liepiņš ir bijis soļotājs, piedalījies trijās olimpiskajās spēlēs.
Karjera
A. Liepiņa ir piedalījusies trijās olimpiskajās spēlēs. 1996. gadā Atlantā viņa ieņēma 22. vietu 10 km soļošanā (augstākā vieta karjerā olimpiskajās spēlēs). 2000. gadā Sidnejā sasniedza 37. vietu 20 km distancē. Olimpisko spēļu karjeru noslēgusi ar iegūto 45. vietu 2004. gadā Atēnās. Guvusi labus rezultātus arī Pasaules čempionātā. 1997. gada Pasaules čempionātā finišu sasniegusi 8. vietā 10 km distancē. Vairāk nekā 10 reizes uzvarējusi Latvijas čempionātā. Karjeras laikā arī vairākas reizes labojusi Latvijas rekordus soļošanā.
Lielākie panākumi garo distanču skriešanā ir uzvaras Rīgas maratonā: 2002. gadā maratona distancē, bet 2006. gadā pusmaratonā.
Orientēšanās sportā pārstāv klubu OK Ziemeļkurzeme. Augstākus rezultātus sasniegusi garās distancēs, īpaši rogainingā. A. Liepiņa ir trīskārtēja pasaules čempione rogainingā (2002., 2006. un 2013. gadā jauktu dzimumu komandām kopā ar Valteru Kaminski).
Oļegs Kononovs
Oļegs Kononovs (ru, dzimis ) ir bijušais krievu futbolists, spēlēja pussarga pozīcijā, pašlaik futbola treneris. 2020. gadā Kononovs bija Latvijas Virslīgas komandas Riga FC galvenais treneris.
Aigars Vilims
1973. gadā absolvējis mācījies Jelgavas 4. vidusskolu. Mācījies Latvijas Valsts konservatorijas Teātra fakultātē, kur 1978. gadā absolvējis aktieru un režisoru kursu, kas tika veidots speciāli Valmieras teātrim. Sācis spēlēt Valmieras teātrī vēl studiju laikos, pašlaik ir teātra štata aktieris.
COLT (grupa)
COLT ir 2010. gadā Ogrē dibināta rokgrupa, ko izveidoja rokmūziķis Harijs Zariņš, pieaicinot Ati Ieviņu, ģitāristu Rolandu Majoru, basģitāristu Tomu Veismani un bundzinieku Kasparu Pļavnieku. Grupa pirmos panākumus guva 2011. gadā ar savu debijas albumu „Sapņi lido debesīs”.
Grupas populārākie hiti ir „Neļauj aiziet man”, „Sapņi lido debesīs”, „Par Latviju!”, „Lietus serenāde”, kā arī „Ugunsdzēsējs” un „Metāla zirgs”. Grupa arī sadarbojusies ar dziedātājām Antru Stafecku un Dināru Rudāni, izlaižot singlus „Ogres Romance” un Zigmara Liepiņa „Sikspārņa blūzs”.
2014. gadā grupa izdeva savu otro albumu „Tu jau zini kas būs”, kas tika nominēts Latvijas Mūzikas ierakstu gada balva „Zelta mikrofons” kategorijā „Labākais albums”, bet 2 tā dziesmas „Eņģeļi raudās” un „Metāla zirgs” kategorijās: „Labākā dziesma” un „Labākais videoklips”.
Marija Severina
Marija Severina (ru; dzimusi ) ir Krievijas starptautiskā meistare šahā (2013).
Biogrāfija
Šahu četru gadu vecumā iemācījis spēlēt tēvs. Daudzkārtējā Krievijas jauniešu šaha čempionātu laureāte. Vairākkārt pārstāvējusi Krieviju Eiropas un pasaules jauniešu šaha čempionātos, kuros lielāko panākumu guvusi 2011. gadā, kad uzvarējusi Eiropas jauniešu šaha čempionātā meitenēm U16 vecuma grupā. 2012. gadā Mariborā izcīnījusi bronzas medaļu Pasaules jauniešu šaha čempionātā meitenēm U18 vecuma grupā. 2013. gadā uzvarējusi Pasaules jauniešu šaha ātrspēles čempionātā meitenēm U18 vecuma grupā. 2015. gadā bijusi trešā Krievijas junioru šaha čempionātā U21 vecuma grupā.
Par panākumiem turnīros FIDE 2013. gadā Severinai piešķīra starptautiskās meistares (WIM) nosaukumu. 2016. gadā kļuvusi par Krievijas sporta meistari šahā.
2017. gadā beigusi Maskavas starptautisko ekonomikas un finanšu institūtu (ru).
Stadio Benito Stirpe
Stadio Benito Stirpe ir futbola stadions Frozinonē, Itālijā. Stadionā ir 16 227 skatītāju vietas. Šeit savas mājas spēles aizvada Itālijas Serie A līgas klubs Frosinone Calcio. Stadions tika atklāts 2017. gadā.
Vasila Levska nacionālais stadions
Stadions tika oficiāli atklāts, vairākas reizes ticis renovēts. Tā sporta kompleksā ietilpst arī halles džudo, vingrošanas, basketbola, boksa, aerobikas, paukošanas un tekvondo nodarbībām. Kompleksā notika 1957. gada Eiropas čempionāts basketbolā. Stadionā tika aizvadītas 1977. gada vasaras universiādes sacensības. 1990. gadā Lepa Brena koncertu stadionā apmeklēja vairāk nekā 100 000 skatītāju.
Ruklas seņūnija
Ruklas seņūnija ir seņūnija Lietuvā, Kauņas apriņķa Jonavas rajona pašvaldībā, tās dienvidos. Seņūnija sastāv no 6 seņūnaitijām, tajā ir 1 pilsētciemas (Rukla) un 6 ciemi.
Herberts Grazemans
Herberts Grazemans (de; dzimis, miris ) bija vācu šaha problēmists.
H. Grazemans bija loģiskās skolas pārstāvis, starptautiskais tiesnesis šaha kompozīcijā (1957). Šaha problēmu nodaļu redaktors žurnālos Schach (1947—1961), Deutsche Schachzeitung (1950—1962), Deutsche Schachblätter (1962—1983). Vairāku šaha kompozīcijai veltītu grāmatu autors.
Kopš 1946. gada publicējis vairāk nekā 200 šaha uzdevumus, galvenokārt daudzvilčus, daudzi no tiem saņēmuši atsauksmem konkursos.
Uzdevuma piemērs
Uzdevuma risinājums:
Gajānas futbola izlase
Gajānas futbola izlase ir nacionālā futbola komanda, kas pārstāv Gajānu starptautiskās futbola sacensībās. Gajānas futbola izlasi pārvalda Gajānas Futbola federācija.
Leanders Dendonkers
Leanders Dendonkers (nl; dzimis ) ir Beļģijas futbolists, pussargs, Beļģijas futbola izlases dalībnieks. Kopš 2022. gada spēlē Anglijas Premjerlīgas kluba Aston Villa sastāvā.
Beļģijas futbola izlases sastāvā piedalījies 2018. gada FIFA Pasaules kausā.
Sasniegumi
Anderlecht
FIFA Pasaules kauss 3. vieta: 2018
Volodimirs Bezsonovs
Volodimirs Bezsonovs (uk, dzimis ) ir Ukrainas futbola treneris un bijušais futbolists, spēlēja labās malas aizsarga pozīcijā, bijis PSRS futbola izlases dalībnieks.
Gandrīz visu savu spēlētāja karjeru, no 1976. gada līdz 1990. gadam, pārstāvējis Ukrainas komandu Dynamo Kyiv. Sešas reizes kļuvis par PSRS Augstākā līgas čempionu, piecas reizes ieguvis PSRS kausu un 1986. gadā uzvarējis UEFA Kausu ieguvēju kausā.
Ar PSRS futbola izlasi piedalījies 1982., 1986. un 1990. gada FIFA Pasaules kausā, kā arī 1988. gada Eiropas čempionātā. Izcīnījis zelta medaļu 1988. gada vasaras olimpiskajās spēlēs.
Kā treneris vadījis vairākas Ukrainas komandas un Turkmenistānas futbola izlasi.
Spēlētāja karjera
Dynamo Kyiv
PSRS
ChaulaTV
"ChaulaTV" bija izklaides interneta televīzijas kanāls Latvijā. "ChaulaTV" sastāv no kanālu grupas, kuri raida par dažādām tēmām — kultūru, modi, sportu un citām.
Kanāls un portāls ir slēgts kopš 2021. gada septembra, jo nav kanālu īpašnieka, bet licence bija aktīva līdz 2022.gadam.